**ŠIAULIŲ LOPŠELIS-DARŽELIS „EGLUTĖ“, KODAS 190529919**

PATVIRTINTA

Šiaulių lopšelio-darželio „Eglutė“

direktoriaus 2024 m. gruodžio 19 d.

įsakymu Nr. V-228

**2025 – 2027 METŲ STRATEGINIS VEIKLOS PLANAS**

**I SKYRIUS**

**VEIKLOS KONTEKSTAS**

Šiaulių lopšelio-darželio ,,Eglutė“ 2025-2027 metų strateginis veiklos planas parengtas vadovaujantis Šiaulių miesto savivaldybės tarybos 2024 m. birželio 7 d. sprendimu Nr. T-202 patvirtinu Šiaulių miesto 2025-2033 metų strateginiu plėtros planu, Lietuvos pažangos strategija ,,Lietuva 2030“, Geros mokyklos koncepcija, Lietuvos Respublikos švietimo įstatymu, Šiaulių miesto vaiko asmenybės ūgties koncepcija, Šiaulių lopšelio-darželio „Eglutė“ nuostatais, vidiniu lopšelio-darželio veiklos įsivertinimu, bendruomenės siūlymais ir rekomendacijomis.

Lopšelio-darželio buhalterinę apskaitą tvarko Šiaulių apskaitos centras vadovaujantis Viešojo sektoriaus apskaitos ir finansinės atskaitomybės standartais, Buhalterinės apskaitos įstatymu, Biudžetinių įstaigų buhalterinės apskaitos organizavimo taisyklėmis, Biudžetinių įstaigų įstatymu, Viešojo sektoriaus atskaitomybės įstatymu ir kitais teisės aktais bei lopšelio-darželio „Eglutė“ buhalterinės apskaitos politika.

Strateginio veiklos plano tikslas – kryptingai planuoti ir įgyvendinti lopšelio-darželio veiklą 2025–2027 metais, atsižvelgiant į įstaigos kontekstą, prioritetus, išteklius. Šio plano nuostatos įgyvendinamos per lopšelio-darželio metinį veiklos planą, ilgalaikius teminius planus, įgyvendinamas programas.

Šiaulių lopšelio-darželio „Eglutė“ strateginį veiklos planą rengė direktoriaus 2024 m. lapkričio 28 d. įsakymu Nr. V-201 patvirtinta darbo grupė, kuri atliko bendruomenės narių apklausą, aplinkos ir išteklių analizę, nustatė stipriąsias ir tobulintinas veiklos sritis.

2025-2027 metų lopšelio-darželio „Eglutė“ strateginis planas parengtas atsižvelgiant į Šiaulių miesto švietimo pažangos tikslus: gerinti mokinių pasiekimus Šiaulių miesto savivaldybės švietimo įstaigose, tobulinti ugdymo(-si) ir metodų kokybę bei didinti jų įvairovę, stiprinti ir įgalinti švietimo įstaigų bendruomenės veiklai.

Šiaulių lopšelio-darželio „Eglutė“ prioritetas – kryptingai tobulėjanti komanda, užtikrinanti kiekvieno vaiko pažangą. Vizija – atvira, patraukli, besimokanti ikimokyklinio ugdymo įstaiga, teikianti kokybišką vaiko poreikius atitinkantį ugdymą, stiprinanti ir sauganti bendruomenės narių sveikatą. Misija - teikti ikimokyklinio amžiaus vaikams ugdymo paslaugas, atliepiančias individualius vaiko ir šeimos poreikius. Kurti sveikatai palankią aplinką, stiprinant bendruomenės narių sveikatą, sveikos gyvensenos įgūdžius pasitelkiant socialinius partnerius auginant pasitikintį, atvirą, sėkmingą vaiką.

2024 m. situacijos analizė.

Lopšelyje-darželyje veikia 12 ikimokyklinio ugdymo grupių, keturios lopšelio grupės, viena iš jų 1-2 metų vaikams. Pagal ikimokyklinio ugdymo programas darželyje-lopšelyje ugdomi 212 ugdytinių. Lopšelyje-darželyje patvirtinti 55 darbuotojų etatai: 28 pedagoginio personalo ir 27 aplinkos personalo. Visi pedagogai yra atestuoti: 12 mokytojo, 8 vyresniojo mokytojo, 3 mokytojo metodininko, 1 mokytojo eksperto kategorijas. Sistemingą švietimo pagalbą teikia 2 logopedai, socialinis pedagogas, specialusis pedagogas, judesio korekcijos specialistas, 7 mokinio padėjėjai.

2024 metais atsižvelgiant į veiklos prioritetus 100% pedagogų dalyvavo ne mažiau nei viename kvalifikacijos tobulinimo renginyje, kurio tematika susijusi su STEAM sritimis, fizine, emocine sveikata, vaikų sveikatos stiprinimu, įtraukiuoju ugdymu.

Ugdomoji veikla ikimokyklinio ugdymo grupėse planuojama vadovaujantis ikimokyklinio ugdymo programa „Vaivorykštės keliu“. Į ugdymo turinį integruojama etnokultūrinė veiklos kryptis, Sveikos gyvensenos ugdymo programa, Gyvenimo įgūdžių ugdymo programa, Alkoholio, tabako ir kitų psichiką veikiančių medžiagų vartojimo prevencijos programa, socialinio-emocinio ugdymo programas „Kimochi“, „Mes mąstytojai“, Sveikos ir aktyvios mokyklos programos, STEAM programa. Siekiant kokybiško ikimokyklinio amžiaus vaikų ugdymosi, vaikų pasiekimai vertinami pagal Ikimokyklinio amžiaus vaikų pasiekimų aprašą. Lopšelyje-darželyje susitarta dėl ugdymo(si) kokybės. Vadovaujantis Šiaulių miesto vaiko asmenybės ūgties koncepcija, siekiama ugdyti pasitikintį savimi, bendraujantį, mokantį įveikti nesėkmes, smalsų, kuriantį, pasitikintį, sėkmingą bendruomenės narį. Ugdytinių pažanga stebima ir fiksuojama nuolat el. dienyne, kaupiami vaikų darbų aplankai. Vaikų tėveliai, kartu su mokytojais ir švietimo pagalbos specialistais įvertina savo vaikų pasiekimus du kartus metuose, įformindami Šiaulių lopšelio-darželio „Eglutė“ ikimokyklinio amžiaus vaikų pasiekimų įsivertinimo formoje.

2024 m. plėtojama STEAM veikla, lopšeliui-darželiui tarptautinėje platformoje STEM School Label suteiktas „EXPERT“ aukščiausio lygio ženklelis. Lopšelio-darželio STEAM „Atradimų laboratorijoje“ vaikų ugdymui naudojamos įvairios priemonės skirtos plėtoti skirtingus vaikų gebėjimus. Siekdami Steam veiklos plėtojimo 2021 m. lopšelis-darželis dalyvavo Tarptautinio standarto STEAM FIRST LEGO varžybų lygoje, paskesniais metais organizavo varžybos respublikos mastu. Steam veikla plėtojama bendradarbiaujant su Šiaulių techninės kūrybos centru. Įgyvendinama bendradarbiavimo sutartis su Šiaulių lopšeliu-darželiu „Pupų pėdas“ STEAM centru, vaikai dalyvavo veiklose: „Kosmoso platybės“, „Vandens paslaptys“, „Vaivorykštės spalvos“, „Žaidžiu profesijas“. Vaikų aplinkos pažinimui, tyrinėjimui naudojamos darželio kieme įrengtas šiltnamis, pakeltos lysvės, kuriose vaikai sėja, augina, ragauja savo užaugintas uogas, vaistažoles.

Išplėtotas IT naudojimas ugdymo proceso organizavimui. Ugdymo procese naudojamos SMART lentos, interaktyvios lentos, multimedijos, planšetiniai kompiuteriai, edukaciniai „Bee-robot“, „Photon robot“ robotai su edukaciniais kilimėliais ir kt. Lopšelio-darželio darbuotojai turi kompiuterizuotas darbo vietas, patalpose veikia bevielis internetas. Organizuojamų veiklų sisteminimui, bendradarbiavimui su ugdytinių tėvais, naudojamas elektroninis dienynas „Mūsų darželis“. Veiklų viešinimu naudojama lopšelio-darželio tinklalapis www.eglute.tavodarzelis.lt, facebook paskyra.

Siekiant auginti sveiką, aktyvų, savimi pasitikintį vaiką, pasitelkiame socialinius partnerius, kurie partneriškai dalyvauja ir prisideda prie lopšelio-darželio bendruomenės sveikatinimo (sporto akademijos), renginių (švietimo įstaigos), edukacinių išvykų (muziejai, centrai, bibliotekos, kt.), veiklos tobulinimo, sprendimų ieškojimo.

Vienas iš veiklos prioritetų – vaikų sveikatinimo ugdymas. Siekdami sveiko gyvenimo įpročių ugdymo, sveikos mitybos principų, užtikrindami vaikų sveikatai palankų maitinimą, lopšelyje-darželyje maitinimas organizuojamas vadovaujantis 15 dienų patvirtintu valgiaraščiu, dalyvaujama Europos sąjungos programoje „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“. Nuo 2021 m. vaikų maitinimas organizuojamas ekologiškais ir pagal nacionalinę žemės ūkio ir maisto kokybės sistemą pagamintais produktais. 2024 m. vaikų sveikatos stiprinimui įgyvendinta Sveikatą stiprinančių mokyklų tinko, Aktyvios mokyklos programa „Sveikas aš, mama ir tėtis“, įgyvendinti fizinio ugdymo projektai: „Futboliukas“, Sveikatiada, „Lietuvos mažųjų žaidynės“, esame RIUKKPA – respublikinės ikimokyklinio ugdymo kūno kultūros pedagogų asociacijos nariai, dalyvaujame Lietuvos tautinio olimpinio komiteto projekte „Olimpinė karta“, 2024 m. dalyvaudami šiame projekte pritraukėme 350 Eur. vaikų fizinio aktyvumo veiklų plėtrai įstaigoje.

Siekiant atnaujinti ir modernizuoti lopšelio-darželio ugdymo aplinką, atsižvelgiant į priežiūrą vykdančių institucijų rekomendacijas, 2024 metais parengtos ir pateiktos keturi investicinių projektų aprašymai: „Elektros instaliacijos atnaujinimas (II etapas)“, „Šildymo sistemos atnaujinimas“, „Vidaus patalpų remontas“, „Teritorijos dangų atnaujinimas“.

Didelis dėmesys skiriamas veiklos įsivertinimui ir racionaliam tiek intelektualinių, tiek materialinių resursų naudojimui. Lopšelyje-darželyje sukurta pedagoginės ir ūkinės veiklos priežiūros sistema, veiklos kokybės įsivertinimą atlieka įsivertinimo darbo grupė. Atlikę 2024 metų tikslų, uždavinių ir priemonių įgyvendinimą, analizuodami dabartį bei žinodami siekius, lopšelio-darželio „Eglutė“ strateginio plano rengimo ir stebėsenos darbo grupė atliko SSGG analizę:

|  |  |
| --- | --- |
| **Stiprybės:**   * Ugdomoji veikla orientuota į vaikų ūgtį, sveikatinimą, Steam veiklų plėtojimą; * didelis procentas mokytojų, pamokose naudojančių skaitmenines mokymosi aplinkas; * integruojamos projektinės veiklos, plėtojamos tikslinės partnerystės; * teikiama savalaikė, sisteminga švietimo pagalba; * dėmesys vaikų sveikai gyvensenai, maitinimui; * mentorystė naujiems darbuotojams; * dalyvavimas įvairių fondų programose ir projektuose. | **Silpnybės:**   * darbuotojų užsienio kalbų mokėjimas; * pedagoginių darbuotojų kandidatūrų kėlimas atestavimuisi; * nepakankamas tėvų (globėjų) įsitraukimas į įstaigos veiklas. |
| **Galimybės:**   * kolegialus bendradarbiavimas; * kvalifikacijos tobulinimas; * dalyvavimas projektuose, kurie pritraukia papildomą finansavimą ar gerina materialinę bazę. | **Grėsmės:**   * šeimų emigracija, mažėjantis vaikų skaičius. * vaikų, keliančių iššūkių dėl elgesio, skaičiaus didėjimas. * vaikų, turinčių didelių specialiųjų ugdymosi poreikių, skaičiaus didėjimas. * ilgėjanti naujų darbuotojų paieška, didėjantis darbuotojų trūkumas. |

**II SKYRIUS**

**1 UŽDAVINYS**

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2024  metų faktas | 2025metų | 2026  metų | 2027 metų |
| 1. Ikimokyklinės ugdymo programos įgyvendinimas, gerinant vaikų pasiekimus. Grupių skaičius | 12 | 12 | 12 | 12 |
| 2. Į ugdymo turinį integruojamų programų/projektinių veiklų skaičius | 6 | 6 | 6 | 6 |
| 3. Pedagoginių darbuotojų kvalifikacijos tobulinimas. Dienų skaičius per metus | 5 | 5 | 5 | 5 |
| 4. STEAM plėtra: varžybų, renginių skaičius | 8 | 10 | 10 | 10 |
| 5. Sistemingą švietimo pagalbą teikiančių specialistų skaičius | 5 | 5 | 5 | 5 |
| 6. Įgyvendinamų Sveikatą stiprinančių programų skaičius | 6 | 5 | 5 | 5 |
| 7. Neformaliojo švietimo teikėjų siūlomų programų skaičius | 7 | 6 | 5 | 5 |
| 8. SKU modelio įgyvendinimui skirtų veiklų skaičius | 22 | 22 | 22 | 22 |
| 9. Bendradarbiavimo su socialiniais partneriais sutarčių, programų, pažintinių veiklų skaičius | 9 | 9 | 10 | 11 |

Siekiant kokybiško ikimokyklinio amžiaus vaikų ugdymosi, įgyvendinama ikimokyklinio ugdymo programa, kuri atliepia įstaigos savitumą, vaikų, pedagogų ir tėvų poreikius. Siekiant kokybiško ikimokyklinio amžiaus vaikų ugdymosi, vertinami vaikų pasiekimai pagal ikimokyklinio amžiaus vaikų pasiekimų aprašą, kuris padeda geriau pažinti vaikus, išsiaiškinti jų patirtį, atpažinti gebėjimus, poreikius, polinkius, jų interesus. Sėkmingas ikimokyklinio ugdymo programos įgyvendinimas laiduoja kokybišką paslaugų tiekimą, garantuoja vaikų socialinį ir psichologinį saugumą.

Ugdymo proceso, orientuoto į vaikų pasiekimų gerinimą, organizavimo uždaviniui įgyvendinti pasitelkiamos šios priemonės:

*1 priemonė.* Ikimokyklinio ugdymo programų įgyvendinimas gerinant vaikų pasiekimus.

Ikimokyklinis ugdymas organizuojamas įgyvendinant ikimokyklinio ugdymo programą „Vaivorykštės keliu“. Ugdytinių pasiekimų, pažangos vertinime dalyvauja 100% dirbančių pedagogų, švietimo pagalbos specialistų, ne mažiau nei 95% ugdytinių tėvų (globėjų), 100% ugdytinių.

Siekiant gerinti prioritetines vaikų pasiekimų sritis į ugdymo turinį integruojama etnokultūrinė lopšelio-darželio veiklos kryptis, Sveikatą stiprinančios mokyklos, aktyvios mokyklos filosofija, Sveikos gyvensenos ugdymo programa. Dalyvaujama fizinį ugdymą skatinančiose projektuose, meninės krypties projektuose. Į ugdymo turinį integruojama gyvenimo įgūdžių ugdymo programa, socialinių-emocinių įgūdžių programa „Kimochi“, socialinė programa „Mes mąstytojai“, Alkoholio, tabako ir kitų psichiką veikiančių medžiagų vartojimo prevencijos programa. STEAM veiklų įgyvendinimas reflektuojamas tarptautinėje STEM School Label platformoje.

Ikimokyklinio ugdymo programoje ugdymo(si) turinys orientuotas į individualius vaiko pasiekimus. Kiekvienoje įstaigos grupėje parengti ir įgyvendinti trumpalaikiai projektai orientuoti silpniausias pasiekimų sritis: kalbų supratimas, matematinis mąstymas, kalbinė raiška.

Siekiant ištirti neformaliojo ugdymo poreikį, atliekamas ugdytinių tėvų tyrimas, kuriame tėvai išreiškia lūkesčius, pageidavimus, nuo kurių priklauso neformaliojo švietimo pasiūla.

*2 priemonė.* Į ugdymo turinį integruojamų programų/projektinių veiklų skaičius.

Užtikrinant kokybišką ugdymą, žinant vaikų poreikius, galimybes, siekiama įgyvendinti bendrąsias programas, projektines veiklas orientuotas tam tikro amžiaus vaikų grupėms arba visose darželio grupėse. Didelis dėmesys skiriamas kiekvienos grupės silpnųjų vaikų pasiekimų sričių stiprinimo projektinėms veikloms.

*3 priemonė.* Pedagoginių darbuotojų kvalifikacijos tobulinimas.

Vadovų, pedagogų kvalifikacija yra lemiantis veiksnys užtikrinant ugdymo ir veiklos kokybę. Orientuojantis į lopšelio-darželio prioritetus, strateginius tikslus ir uždavinius, nustatomi individualūs mokytojų kvalifikacijos tobulinimo(si) planai. Darbuotojų kompetencijų tobulinimas vykdomas tikslingai: vaikų pasiekimų prioritetinių sričių gerinimui, STEAM ugdymui, vaikų emociniam intelektui, fiziniam ir psichiniam sveikatinimui, įtraukiajam ugdymui. Kvalifikacijos tobulinimas vykdomas ir tarptautiniu lygmeniu. 100% pedagoginių darbuotojų vykdo sklaidą mokytojų metodinės grupės pasitarimuose, 100% aukštesnės kvalifikacinės kategorijos mokytojų ir 72% visų mokytojų ir pagalbos vaikui specialistų veda atviras veiklas Šiaulių miesto mokytojams ir pagalbos vaikui specialistams.

*4 priemonė.* Sisteminga ir veiksminga savalaikė švietimo pagalba.

Lopšelyje-darželyje teikiamas kokybiškas specialiųjų ugdymosi poreikių turinčių vaikų ugdymas pagal parengtas programas ir individualius pagalbos planus. Pagalbą vaikui ir šeimai teikia švietimo pagalbos specialistai – logopedai, specialusis pedagogas, socialinis pedagogas, judesio korekcijos specialistas, 7 mokinio padėjėjai. Švietimo pagalba teikiama 71 vaikų, iš jų 40 turinčių didelius, 9 vidutinius, 22 nedidelius specialiuosius ugdymosi poreikius. 14 ugdytinių skirta mokinio padėjėjo pagalba. Darbui su kalbos, kalbėjimo ir komunikacijos sutrikimų turinčiais vaikais naudojamas girdimųjų, regimųjų ir motorinių funkcijų lavinimui aparatas „Brain-Boy“.

Organizuojant specialiųjų ugdymosi poreikių turinčių vaikų ugdymą artimai bendradarbiauja pagalbos vaikui specialistai, grupėse dirbantys mokytojai, ugdytinių tėvai (globėjai), administracija. Iškilusias problemas ar patiriamus sunkumus aptaria nuolat veikiančioje Vaiko gerovės komisijoje. Įgyvendinami projektai, į kuriuos įtraukiama visa šeima, pedagogai. Vykdomas tarpinstitucinis bendradarbiavimas, organizuojamos veiklos, kurių prioritetas – sėkmės pajautimas, vaikų motyvacijos didinimas, pasirengimas pradėti mokytis mokykloje.

*5 priemonė.* STEAM plėtra.

Lopšelyje-darželyje įrengta STEAM „Atradimų laboratorija“, kurioje vaikai plėtoja meninius, inžinerinius, matematinius, technologinius, gamtamokslinius gebėjimus. Įsigyta literatūros STEAM bibliotekėlėje, įrengta lauko STEAM erdvė, įrengtos pakeliamos lysvės, edukaciniai takeliai. Siekiant dalintis gerąja patirtimi, gilinti pedagogų kompetencijas STEAM srityje, aktyviai dalyvaujama kvalifikacijos kėlimo renginiuose, pasitarimų metu dalijamasi kvalifikacijos kėlimo renginių sklaida. Lopšelio-darželio pedagogai dalyvauja ir patys organizuoja renginius, parodas Lietuvos mastu STEAM tematika, gerąja patirtimi, veiklos pavyzdžiais, atliktomis atvejo analizėmis lopšelio-darželio pedagogai dalinasi tarptautinėje STEM School Label platformoje. Išanalizavus tėvų apklausos duomenis, nustačius poreikį, lopšelyje-darželyje vykdomi išmaniosios robotikos užsiėmimai įtraukiant socialinius partnerius. 2025 metais lopšelis-darželis tampa „STEAM darželis“ centru.

*6 priemonė.* Sveikatos stiprinimas.

Lopšelyje-darželyje „Eglutė“ įgyvendinama 2020-2025 m. Sveikatą stiprinančių mokyklų programa „Sveikas aš, mama ir tėtis“, 2021-2026 m. suteiktas Aktyvios mokyklos statusas. Programų įgyvendinime dalyvauja visa įstaigos bendruomenė.

Lopšelio-darželio ugdytiniams organizuojamos bent 3 fizinio ugdymo-mankštos užsiėmimai per savaitę. Vaikų fizinis aktyvumas skatinamas dalyvaujant respublikiniuose projektuose „Futboliukas“, „Sveikatiada“, „Olimpinė karta“, „Sveikata visus metus“, „Mažasis golfas“, „Lietuvos mažųjų žaidynės“. Bendradarbiaujama su Lietuvos triatlono federacija, sportinių šokių klubu „Tandem“, Šiaulių futbolo akademija, Regbio klubu Baltrex, Šiaulių teniso akademija, Krepšinio akademija „Saulė“, Krepšinio akademija „Pergalė“, visuomenės organizacija „Kovos menų klubas“, dalyvaujama RIUKKPA veikloje.

Bendradarbiaujama su Šiaulių miesto Visuomenės sveikatos biuru. Specialistas, vykdantis sveikatos priežiūrą įstaigoje, organizuoja edukacines pamokėles, renginius, akcijas ugdytiniams higienos, švaros srityse. Dalyvauja organizuojant pritaikytą vaikų maitinimą.

Užtikrinant vaikų sveikos mitybos įpročius, vaikai maitinami įstaigoje šviežiai ruoštais, tausojančiais patiekalais, dalyvaujama Europos sąjungos programoje „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“, vaikų maitinimas organizuojamas ekologiškais ir pagal nacionalinę žemės ūkio ir maisto kokybės sistemą pagamintais produktais.

*7 priemonė. Neformalusis ugdymas.*

Neformaliojo švietimo pasiūla organizuojama atsižvelgiant į vaikų ir jų tėvų poreikius. Didelis dėmesys skiriamas vaikų sveikatinimui, todėl bendradarbiaujant su socialiniais partneriais, organizuojant neformalųjį vaikų švietimą siekiama pasiūlyti fizinį aktyvumą skatinančių programų (futbolo, krepšinio, šokių, kovos menų). Vaikų smulkiajai motorikai, dėmesiui, atminčiai lavinti – keramikos, robotikos, gamtukų, užsienio kalbos užsiėmimai.

*8 priemonė.* SKU modelio įgyvendinimas.

Socialinių kompetencijų ugdymas lopšelyje-darželyje „Eglutė“ grįstas savanoryste, socialine atsakomybe, bendradarbiavimu. Palaikydami mikrorajono progimnazijas, siekiančias visuminio mokinių ugdymo, kviečiame užaugusius lopšelio-darželio ugdytinius savanoriauti renginiuose, akcijose, kuomet reikia pagalbos koordinuojant ugdytinius ar veiklas.

*9 priemonė.* Bendradarbiavimas su socialiniais partneriais, profesinis orientavimas.

Socialiniai partneriai, jų organizuojamos veiklos įtraukia vaikus į kitokį ugdymą. Socialinių partnerių aplinkos leidžia plėsti mokyklos be sienų suvokimą, didinti motyvaciją. Visapusiška nauda tiek vaikui, tiek darbuotojui, tiek pačiam partneriui.

**III SKYRIUS**

**2 UŽDAVINYS**

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2024  metų faktas | 2025  metų | 2026 metų | 2027 metų |
| 1. Šiuolaikiškų ugdymo priemonių įsigijimas, skaičius | 183 | 20 | 20 | 20 |
| 2. Edukacinių erdvių modernizavimas | 3 | 1 | 1 | 1 |
| 3. IKT priemonių įsigijimas, %. | 100 | 100 | 100 | 100 |
| 4. STEAM „Atradimų laboratorijos“ turtinimas, priemonių skaičius | 32 | 15 | 15 | 15 |
| 5. Atnaujintų vidaus patalpų skaičius | 24 | 6 | 5 | 5 |
| 6. Atnaujinti baldai grupėse, grupių skaičius | 7 | 3 | 2 | 2 |
| 1. Lauko įrenginių, pastato, teritorijos priežiūros darbai, aptarnavimas, % | 100 | 100 | 100 | 100 |
| 8. Grupių ir kitų patalpų durų atnaujinimas, vnt. | 26 | 5 | 5 | 5 |
| 9. Santechnikos vamzdynų ir mazgų pakeitimas, % | 100 | 0 | 0 | 0 |
| 10. Elektros instaliacijos atnaujinimas, % | 50 | 50 | 0 | 0 |
| 11. Salės remontas, % | 100 | 0 | 0 | 0 |
| 12. Šildymo sistemos atnaujinimas, % | 0 | 100 | 0 | 0 |

Siekiant stiprinti lopšelio-darželio „Eglutė“ materialinę techninę bazę būtina gerinti įstaigos higienines sąlygas, edukacinę aplinką aprūpinti modernia ugdymo įranga, bei modernizuoti darbo vietas. Pagerėjus lopšelio-darželio ugdymosi aplinkai bus sudaromos saugesnės ir sveikesnės ugdymo ir ugdymosi, bei darbuotojų darbo sąlygos, kurios pagerins švietimo prieinamumą.

Saugios, šiuolaikiškos, dinamiškos, funkcionalios ugdymo(si) ir darbo aplinkos **modernizavimo** uždaviniui įgyvendinti pasitelkiamos šios priemonės:

*1 priemonė*. Šiuolaikinių ugdymo priemonių įsigijimas.

*2 priemonė.* Edukacinių erdvių modernizavimas.

*3 priemonė.* IKT priemonių įsigijimas.

*4 priemonė.* Steam „Atradimų laboratorijos“ turtinimas.

Siekiant saugios, funkcionalios, higienines sąlygas užtikrinančios, modernios aplinkos, numatomos šios priemonės:

*5 priemonė.* Vidaus patalpų atnaujinimas.

*6 priemonė.* Grupių baldų atnaujinimas.

*7 priemonė.* Lauko įrenginių, pastato, aplinkos priežiūra, aptarnavimas.

*8 priemonė*. Grupių ir kitų patalpų durų atnaujinimas.

*9 priemonė*. Santechnikos vamzdynų ir mazgų pakeitimas.

*10 priemonė*. Elektros instaliacijos atnaujinimas.

*11 priemonė*. Salės remontas.

*12 priemonė*. Šildymo sistemos atnaujinimas.

**Veiklos plano priedai**

1. 2025 metų veiklos planas ir finansavimo šaltinių suvestinė.

2. STRAPIS kopija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Šiaulių lopšelio-darželio „Eglutė“

Tarybos 2024 m. gruodžio 5 d. posėdžio

protokoliniu nutarimu Nr. T-4